VS002284
Datum: 2004-01-03T01:00:00.000+01:00
datum_sodbe_i_stopnje: 2011-04-19T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 6.000 EUR
opombe: II Dor 511/2011. Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 80 do 85 let

Upokojenka.

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3, je presegla običajne meje.

Stanje je trajalo 56 mesecev (od 3. 1. 2004 do 14. 8. 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnica je:

    od ceste oddaljena 3 m, na cesto gleda njena spalnica,

    nasproti udarnih jam na cesti, kjer so tovornjaki povzročali še posebno hud hrup.

## Kršitev drugih pravic osebnosti

6.000 EUR Kršitev pravice do zdravega življenjskega okolja.

Tožnica je bila v spornem obdobju upokojenka in zato ves čas doma. Zaradi težav z nogo, ki so pripeljale do amputacije, ni mogla od doma. Zaradi hrupa ni mogla spati, si odpočiti, občasno je podnevi sede zaspala; bila je živčna in je jemala pomirjevala; hrup je zelo težko prenašala. Zaradi hrupa, smradu in vibracij je bila pod stresom. Stena hiše je popokala, vse se je treslo. Na vrtu se ni bilo mogoče zadrževati, perila zunaj ni bilo mogoče sušiti. Zrak je smrdel.

---

OZ člen 179